|  |
| --- |
| PRITARTA |
| Klaipėdos miesto savivaldybės |
| tarybos 2015 m. balandžio 14 d. |
| sprendimu Nr. T2-64 |

**SUTARTIS**

Nr.

Klaipėda

**I. SUTARTIES ŠALYS**

Klaipėdos miesto savivaldybė, atstovaujama Klaipėdos miesto savivaldybės mero Vytauto Grubliausko, veikiančio pagal Klaipėdos miesto savivaldybės tarybos 2015 m. \_\_\_\_\_\_\_\_\_\_ d. sprendimo Nr. \_\_\_\_\_ įgaliojimą, ir Joniškio rajono savivaldybė, atstovaujama Joniškio rajono savivaldybės mero \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Joniškio rajono savivaldybės tarybos 2015 m. \_\_\_\_\_\_\_\_\_\_ d. sprendimo Nr. \_\_\_\_\_ įgaliojimą, (toliau kartu vadinamos Šalimis, o atskirai – Šalimi), vadovaudamosi Lietuvos Respublikos Vyriausybės 2010 m. liepos 21 d. nutarimo Nr. 1096 „Dėl Sveikatos apsaugos ministerijai numatytų 2010 metais Lietuvos Respublikos valstybės biudžeto asignavimų, susijusių su apskričių viršininkų administracijų funkcijų perskirstymu, paskirstymo pagal Lietuvos Respublikos valstybės biudžeto asignavimų valdytojus ir savivaldybes“ 2, 3 punktais, sudarė šią sutartį (toliau vadinama Sutartis).

**II. SUTARTIES OBJEKTAS**

1. Paslaugų, vykdomų pagal Klaipėdos sutrikusio vystymosi kūdikių namų nuostatus, patvirtintus Klaipėdos miesto savivaldybės tarybos 2014 m. liepos 31 d. sprendimu Nr. T2-173, teikimas Joniškio rajono savivaldybės vaikams pagal šioje Sutartyje nustatytas sąlygas.

**III. ŠALIŲ ĮSIPAREIGOJIMAI**

2. Klaipėdos miesto savivaldybė įsipareigoja:

2.1. priimti visus Joniškio rajono savivaldybės ankstyvojo amžiaus (nuo gimimo iki 7 m.) vaikus, kuriems reikalingos Sutrikusio vystymosi kūdikių namų teikiamos paslaugos. Paslaugos Klaipėdos sutrikusio vystymosi kūdikių namuose bus teikiamos nemokamai vienodomis sąlygomis, Vyriausybės nustatyta tvarka gavus lėšas iš valstybės biudžeto;

2.2. garantuoti, kad bus teikiamos visos ir kokybiškos Klaipėdos sutrikusio vystymosi kūdikių namų paslaugos;

2.3. teikti informaciją ir konsultacijas, reikalingas Sutarčiai įgyvendinti.

3. Joniškio rajono savivaldybė įsipareigoja:

3.1. siųsti į Klaipėdos sutrikusio vystymosi kūdikių namus ankstyvojo amžiaus (nuo gimimo iki 7 m.) vaikus, kuriems reikalinga laikina arba nuolatinė globa, sveikatos priežiūros (taip pat ir ankstyvosios reabilitacijos) bei ugdymo paslaugos;

3.2. pasibaigus vaiko buvimo Klaipėdos sutrikusio vystymosi kūdikių namuose terminui, jį atsiimti iš Klaipėdos miesto savivaldybės įstaigos;

3.3. teikti Klaipėdos miesto savivaldybei informaciją ir konsultacijas, reikalingas Sutarčiai įgyvendinti.

**IV. SUTARTIES GALIOJIMO IR JOS NUTRAUKIMO SĄLYGOS**

4. Ši sutartis įsigalioja ją pasirašius abiem Šalims.

5. Sutarties sąlygos privalomos abiem Šalims, jos gali būti pakeistos, papildytos abiejų Šalių raštišku susitarimu, kuris tampa sudėtine šios Sutarties dalimi.

6. Sutartis gali būti nutraukiama:

6.1. Šalių susitarimu;

6.2. vienos Šalies iniciatyva, kitai Šaliai nevykdant Sutartyje nurodytų įsipareigojimų.

7. Vienai iš Šalių norint nutraukti šią Sutartį, Šalis turi raštu informuoti kitą Šalį prieš 3 mėnesius.

**V. ATSAKOMYBĖ IR GINČŲ SPRENDIMO TVARKA**

8. Visi ginčai dėl Sutarties nuostatų sprendžiami Šalių derybomis.

9. Šalims nesusitarus, ginčas sprendžiamas Lietuvos Respublikos įstatymų nustatyta tvarka.

10. Už šios Sutarties įsipareigojimų nevykdymą arba netinkamą vykdymą Šalys atsako Lietuvos Respublikos teisės aktų nustatyta tvarka.

**VI. BAIGIAMOSIOS NUOSTATOS**

11. Sutartis sudaryta dviem vienodą juridinę galią turinčiais egzemplioriais – po vieną kiekvienai Sutarties Šaliai.

12. Visi šios Sutarties pakeitimai ir papildymai galioja tik tada, kai jie yra surašyti raštu ir patvirtinti abiejų Šalių parašais bei antspaudais.

**VII. SUTARTIES ŠALIŲ REKVIZITAI IR PARAŠAI**

|  |  |
| --- | --- |
| Klaipėdos miesto savivaldybėKodas 188710823Liepų g. 11, 91502 KlaipėdaTel. (8 46) 39 60 01, faks. (8 46) 41 00 47„Swedbank“, ABA. s. LT 25 7300 0100 0233 1389 | Joniškio rajono savivaldybė Kodas 288712070Livonijos g. 4, 84124 Joniškis Tel. (8 426) 69 140, faks. (8 426) 69 143„Swedbank“, ABA. s. LT 09 7300 0100 4024 7134 |
| Savivaldybės meras*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)* | Savivaldybės meras*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_*(parašas)* |